**Az előterjesztést megtárgyalta:**

- Gazdasági és Városstratégiai Bizottság

- Jogi és Társadalmi Kapcsolatok Bizottsága

***A határozati javaslatot törvényességi***

***szempontból megvizsgáltam:***

*/: Dr. Károlyi Ákos :/*

*jegyzői feladatokat ellátó aljegyző*

**ELŐTERJESZTÉS**

**Szombathely Megyei Jogú Város Közgyűlése 2015. február 26-i ülésére**

**Javaslat forgalomképtelen vagyonnak három évet meghaladó időtartamra történő, tulajdonjogot nem érintő hasznosítására**

A Nyugat-magyarországi Egyetem Savaria Egyetemi Központ Pável Ágoston Kollégiuma az Ady Endre tér 3/a. számú ingatlanuk hátsó bejárata mellé, közterületen (hrsz. 5941/14) kerékpárok tárolására alkalmas fedett, fa építményt (300 x 485 cm) szándékozik elhelyezni, amelyre vonatkozó elhelyezési dokumentációt készíttetett, a környezetének növénykiültetési tervével. Az előterjesztés mellékletét képezi az átnézeti helyszínrajz (M=1: 1000) és az elhelyezési rajz a növénykiültetéssel.

A fa építmény elhelyezését 3 évet meghaladó időtartamra szándékozik a Kollégium megvalósítani, a közterület ingyenes használatával.

Az Önkormányzat vagyonáról, a vagyontárgyak feletti tulajdonosi jogok gyakorlásáról szóló 29/2004.(VI.30.) önkormányzati rendelet 17.§ (4) bekezdése alapján a forgalomképtelen vagyonnak három évet meghaladó időtartamra történő, tulajdonjogot nem érintő hasznosítása esetében a tulajdonosi jogokat a Közgyűlés gyakorolja.

Szombathely Megyei Jogú Város Önkormányzatának vagyonáról, a vagyontárgyak feletti tulajdonosi jogok gyakorlásáról szóló 29/2004. (VI.30.) rendeletének 14. § (1) bekezdése alapján az önkormányzati vagyon tulajdonjogát, vagy használatát - jogszabály eltérő rendelkezése hiányában – ingyenesen, bármely jogcímen átruházni kizárólag a Közgyűlés jogosult, kizárólag közfeladat ellátása céljából, a közfeladat ellátásához szükséges mértékben.

Közfeladatnak minősül a nemzeti vagyonról szóló 2011. évi CXCVI. törvény 3. §-nak 7.) pontja alapján: „jogszabályban meghatározott állami vagy önkormányzati feladat, amit az arra kötelezett közérdekből, jogszabályban meghatározott követelményeknek és feltételeknek megfelelve végez, ideértve a lakosság közszolgáltatásokkal való ellátását, továbbá az állam nemzetközi szerződésekben vállalt kötelezettségeiből adódó közérdekű feladatokat, valamint e feladatok ellátásához szükséges infrastruktúra biztosítását is.”

A Magyarország helyi önkormányzatiról szóló 2011. évi CLXXXIX. törvény 13. § (1) bekezdés 7. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok: sport, ifjúsági ügyek.

A nemzeti felsőoktatásról szóló 2011. évi CCIV. törvény 2. § (2) bekezdése értelmében a felsőoktatás rendszerének a működtetése az állam feladata.

Kérem a Tisztelt Közgyűlést, hogy a közterület hasznosításáról szóló előterjesztést megtárgyalni, és a határozati javaslatot elfogadni szíveskedjen.

**Szombathely, 2015. február „ ”**

**/:Dr. Puskás Tivadar:/**

# HATÁROZATI JAVASLAT

**…./2015. (II. 26.) Kgy. sz. határozat**

1. A Közgyűlés hozzájárul ahhoz, hogy a Nyugat-magyarországi Egyetem Savaria Egyetemi Központ Pável Ágoston Kollégiuma a kollégium hátsó bejárata mellé, közterületre (hrsz. 5941/14) kerékpár tárolására alkalmas fedett fa építményt helyezzen el határozatlan ideig a közterület ingyenes használatával.
2. A Közgyűlés felhatalmazza a polgármestert a közterület használatára vonatkozó megállapodás aláírására.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyzői feladatokat ellátó aljegyző

(A végrehajtásért: Lakézi Gábor Városüzemeltetési Osztály vezetője)

**Határidő:** 2015. április 30.